open-index/open-wikipedia-markdown huggingface dataset:
Chlorid dusitý

**Chlorid dusitý** (NCl3, iné názvy: **trichlóramín**, **trichlórnitrid**, **chlorodusík**) je anorganická zlúčenina. Táto žltá, olejovitá, štipľavo páchnuca kvapalina je najrozšírenejším vedľajším produktom reakcií medzi derivátmi amoniaku a chlórom (napríklad v plaveckých bazénoch pri reakcii moču plavcov s chlórom, ktorý sa do vody pridáva kvôli dezinfekcii).

V čistej forme je chlorid dusitý vysoko reaktívny. V malých množstvách môže vznikať pri dezinfekcii pitnej vody monochlóramínom, vyššie hladiny môžu dráždiť sliznice. Chlorid dusitý vyrábaný pod obchodnou značkou Agen sa používal na bielenie a dozrievanie múky. Má rovnaký účinok ako slzný plyn, ale nikdy nebol na tento účel používaný.

## Príprava a štruktúra
Zlúčenina sa pripravuje pôsobením chlóru na amónne soli, ako napríklad dusičnan amónny:
:4 NH3 + 3 Cl2 → NCl3 + 3 NH4Cl

Medziprodukty v tejto konverzii sú chlóramín a dichlóramín (NH2Cl, resp. NHCl2).

Podobne ako amoniak, aj chlorid dusitý má pyramídovú molekulu.

## Reakcia
Oxidačné číslo dusíka v chloride dusitom sa často uvažuje ako +3, atómy chlóru potom majú oxidačné číslo −1. Väčšina reaktívnych vlastností je s týmto popisom konzistentné.

Chlorid dusitý sa v horúcej vode hydrolyzuje na amoniak a kyselinu chlórnu:
NCl3 + 3 H2O → NH3 + 3 HClO

## Bezpečnosť
Chlorid dusitý je nebezpečná výbušnina. Je citlivý na svetlo, teplo a prítomnosť organických zlúčenín. Pierre Louis Dulong ho prvýkrát pripravil v roku 1812, pri dvoch explóziách prišiel o dva prsty a oko. Následkom výbuchu chloridu dusitého bol dočasne oslepený Sir Humphry Davy, ktorý preto zamestnal ako svojho spolupracovníka Michaela Faradaya. Belgickí vedci ohlásili možné spojenie medzi chloridom dusitým a vzostupom počtu prípadov astmy u detí, čo nazvali hypotézou bazénového chlóru. 

## Podobné látky
* Bromid dusitý
* Fluorid dusitý
* Jodid dusitý
* Chlorid arzenitý
* Chlorid fosforitý
* Monochlóramín
* Dichlóramín
* Oxychlorid dusný

## Referencie


## Literatúra
* Janderu, J. (1976). Adv. Inorg. Chem. Radiochem. **19**:2.
* 
* 
* 
* 

## Zdroj

## Externé odkazy
* OSHA - Nitrogen trichloride

Kategória:Zlúčeniny dusíka
Dusitý
Dusitý
Kategória:Výbušniny
Matthias Bieber

**Matthias Bieber** (* 14. marec 1986) je bývalý švajčiarsky hokejový útočník.

## Klubový hokej
Matthias Bieber začal svoju kariéru ako hráč juniorky v nemeckom klube GCK Lions. V prvom tíme pôsobil v rokoch *2002* - *2007* v nemeckej League B. V sezóne 2004/2005 hral súbežne aj za ZSC Lions v National League A. V rokoch *2007* - *2010* hral za SCL Tigers. Od sezóny 2010/11 bol hráčom klubu Kloten Flyers.

## Klubové štatistiky

## Iné projekty

## Externé odkazy
* 

Kategória:Švajčiarski hokejisti
Kategória:Hráči ZSC Zürich Lions
Kategória:Hráči SC Bern
Kategória:Hráči SCL Tigers Langnau
Kategória:Hráči Kloten Flyers
Kategória:Hokejisti na Zimných olympijských hrách 2014
Kategória:Účastníci MS v hokeji 2009
Kategória:Účastníci MS v hokeji 2011
Kategória:Účastníci MS v hokeji 2012
Kategória:Účastníci MS v hokeji 2013
Kategória:Účastníci MS v hokeji 2014
Kategória:Účastníci MS v hokeji 2015
Majstrovstvá sveta v inline hokeji

**Majstrovstvá sveta v inline hokeji** môžu byť:
* Majstrovstvá sveta IIHF v inline hokeji
* Majstrovstvá sveta FIRS v inline hokeji

## Pozri aj
* Majstrovstvá sveta v hokeji na kolieskových korčuliach
Encsský obvod

**Encsský obvod** () je bývalá administratívna jednotka v Maďarsku v Boršodsko-abovsko-zemplínskej župe. Jeho sídlom bolo mesto Encs. Obvody boli zavedené v roku 1994 a zanikli v roku 2014, kedy ich nahradili okresy.

## Sídla

Kategória:Obvody v Maďarsku
Ótos

**Ótos** (starogr. *Ὥτος* – *Ótos*, ) môže byť:
* v gréckej mytológii jeden z Alóeovcov, bratov obrovského vzrastu, pozri Ótos (mytológia)
* achájsky bojovník z Kyllény v Homérovej Iliade, pozri Ótos (Kylléna)
HK 96 Dynamax Nitra

**HK 96 Dynamax Nitra** je slovenský hokejový klub z Nitry. Hráva tretiu najvyššiu hokejovú súťaž.

## História
Klub vznikol v roku 1996. 2. hokejovú ligu hrá od roku 2000. Svoj najväčší úspech dosiahol v roku 2010, kedy sa mu podarilo zvíťaziť v 2. hokejovej lige. Tento úspech klub zopakoval v sezóne 2015/16. Do 1. hokejovej ligy sa ani v jednom prípade aj napriek víťazstvu neprihlásil. V sezóne 2017/18 nastúpil za klub aj bývalý reprezentant a hráč NHL Jozef Stümpel.

## Športové úspechy

### Slovensko

 2. hokejová liga

* **1. miesto:** 2009/2010, 2015/16

## Umiestnenia v 2.hokejovej lige
*sezóna 2000/01 **7. miesto** v skupine západ
*sezóna 2001/02 **8. miesto** v skupine západ
*sezóna 2002/03 **3. miesto** v skupine západ
*sezóna 2003/04 **3. miesto** v skupine západ
*sezóna 2004/05 **4. miesto** v skupine západ
*sezóna 2005/06 **6. miesto** v skupine západ
*sezóna 2006/07 **2. miesto** v skupine západ
*sezóna 2007/08 **2. miesto** v skupine západ
*sezóna 2008/09 **2. miesto** v skupine západ
*sezóna 2009/10 **1. miesto** v skupine západ
*sezóna 2010/11 **1. miesto** v skupine západ
*sezóna 2011/12 **3. miesto** v skupine západ
*sezóna 2012/13 **1. miesto** v skupine A
*sezóna 2013/14 **2. miesto** v skupine A
*sezóna 2014/15 **4. miesto** v skupine A
*sezóna 2015/16 **1. miesto** v skupine A
*sezóna 2016/17 **3. miesto** v skupine A

## Referencie

## Externé odkazy
* facebookova stránka klubu
* štatistiky klubu

Kategória:Šport v Nitre
Nitra, HK 96 Dynamax
Ótos (mytológia)

**Ótos** (starogr. *Ὥτος* – *Ótos*, ) je v gréckej mytológii jeden z bratov obrovského vzrastu známych ako Alóeovci. 

Otcom Óta bol gigant Alóeus, alebo podľa inej verzie boh morí Poseidón a Ifimedeia. Bratia Ótos a Efialtes rástli rýchlo a vo svojich deviatich rokoch boli už obrovskými obrami. Podľa veštby ich nemohol zabiť ani človek ani boh a keďže boli aj neohrozenými silákmi, to im dodalo také veľké sebavedomie, že sa vystatovali pokorením samotných bohov.

Od hrozieb potom prešli k činom. Začali tým, že zajali boha vojny Area, spútali ho do reťazí a zatvorili do medeného suda. Ares bol v sude potom uväznený trinásť mesiacov a po celý ten čas zavládol na celom svete mier. Bratia následne chceli zničiť samotné sídlo bohov Olymp, dokonca vyhlásili, že bohyne Héru a Artemidu unesú.
 
Skazu však bratia nedokončili. Podľa jednej verzie ich zabil svojím šípom boh Apolón, podľa druhej sa zjavila bohyňa Artemis v podobe bielej lane, bleskurýchlo prebehla medzi nimi a keď každý z nich po nej vystrelil svoj ​​šíp, smrteľne zasiahli jeden druhého. Ares, boh vojny bol nakoniec oslobodený bohom obchodu Hermom a ľudstvo naďalej sužovali vojny.

## Referencie a bibliografia


Kategória:Postavy gréckej mytológie
MBK SPU Nitra

**MBK SPU Nitra** je basketbalový klub z Nitry hrajúci najvyššiu slovenskú basketbalovú súťažExtraligu. 

## História
V roku 1952 bola založená *TJ Slávia VŠP Nitra*. V roku 1993 klub postúpil do 1. celoštátnej ligy, z ktorej vypadol v roku 1995. V sezóne 2001/2002 sa klubu opätovne podarilo postúpiť do najvyššej súťaže. V prvej sezóne v najvyššej lige sa podarilo Nitre ako nováčikovi skončiť na treťom mieste. V nasledujúcom ročníku postúpil klub až do semifinále a skončil na štvrtom mieste. V sezóne 2004/2005 získala Nitra svoj prvý majstrovský titul. V sezóne 2008/2009 skončilo družstvo na druhom mieste základnej časti, no následne v nadstavbovej časti sa mu podarilo získať druhý titul v klubovej histórií. V nasledujúcej sezóne obsadila Nitra druhé miesto, keď prehrala vo finále s Pezinkom. V sezóne 2010/11 skončila Nitra opäť druhá, keď vo finále podľahla Leviciam. V sezóne 2011/12 sa klub zúčastnil európskeho pohára EuroChallenge, kde v základnej skupine A obsadil 3. miesto.

### Pedchádzajúce názvy
* TJ Slávia VŠP Nitra
* BK Bemaco SPU Nitra
* BK EDYMAX SPU Nitra

## Najväčšie úspechy klubu
* Majster Slovenska: 2004/05, 2008/09
* Víťaz Slovenského pohára: 2012
* Víťaz 1. liga mužov: 2021/22, 2022/23

## Významní hráči
*  Robert Vaden (* 3. marec 1985)
*  Ater Majok (* 4. júl 1987)

## Externé odkazy
* Oficiálna stránka klubu 

Kategória:Slovenské basketbalové kluby
Kategória:Šport v Nitre
Kategória:Organizácie založené v 1952
Mestská hala Nitra

**Mestská hala Nitra** je viacúčelová športová hala v Nitre. Nachádza na Dolnočermánskej ul. v Nitre (sídlisko Klokočina). Bola otvorená v roku 2008. Má plochu 12-tisíc štvorcových metrov, bola vybudovaná výlučne z finančných prostriedkov nitrianskeho mestského rozpočtu a spravuje ju Správa športových a rekreačných zariadení v Nitre. V roku 2017 a 2018 sa tu opakovane konali Majstrovstvá Slovenskej republiky v 10 tancoch organizované Akadémiou tanca v Nitre.

## Rozmery
Hracia časť je dlhá 55 metrov a široká 48 metrov. Športová plocha má rozmery 44 x 30,5 metra. V hľadisku je zabudovaných 1 500 pevných sedadiel, no kapacita haly sa dá zvýšiť až na 2 500 divákov.

## Zaujímavosti
V roku 2011 tu slovenský boxer Tomi „Kid“ Kovács zdolal Hamzu Wandera z Ugandy a stal sa európskym šampiónom WBO.

## Externé odkazy
* Oficiálne stránky

Kategória:Športové haly na Slovensku
Kategória:Šport v Nitre
Kategória:Stavby v Nitre
Kategória:Architektúra z 2008
Kategória:Klokočina
Calder Cup

**Calder Cup** je každoročná trofej pre víťaza play-off hokejovej AHL. Pohár je druhým najdlhšie pravidelne udeľovaným (po Stanley Cupe v NHL) klubovým hokejovým ocenením na svete. Prvýkrát bol odovzdaný víťazovi AHL v roku 1937 po jej premiérovej sezóne 1936/37 a odvtedy sa udeľuje každoročne.

## Pôvod
Pohár je pomenovaný po Frankovi Calderovi, ktorý bol prvým prezidentom NHL. Je po ňom pomenovaná aj Calder Memorial Trophy, ktorou je každoročne ocenený najlepší nováčik v NHL.

## História
Najčastejšie trofej získal klub Hershey Bears, ktorý oslavoval jedenásťkrát. Cleveland Barons sú druhí najúspešnejší s deviatimi titulmi a Springfield Indians získali sedem titulov a v rokoch 1960-62 boli jediným klubom, ktorý dokázal vyhrať trofej trikrát po sebe. Trikrát v histórii sa jednej organizácii podarilo vyhrať súčasne Stanley Cup aj Calder cup. V rokoch 1976 a 1977 Montreal Canadiens aj farma Nova Scotia Voyageurs získali obe trofeje. V roku 1995 sa to isté podarilo New Jersey Devils a Albany River Rats.

## Zdroj
* 

Kategória:American Hockey League
Heartland rock

**Heartland rock** je žáner rockovej hudby, ktorý vznikol v 70. rokoch a svoj komerčný vrchol dosiahol v 80. rokoch, kedy sa stal jedným najpredávanejších žánrov v USA. Je charakteristický pramočiarym hudobným štýlom, zapleteným do života triedy modrých golierov a presvedčením, že rocková hudba má aj sociálny a komunitný účel okrem zábavy. Žáner je dokladaný komerčným úspechom spevákov-skladateľov ako Bruce Springsteen, Bob Seger, Tom Petty a John Mellencamp, popri menej známych skupinách ako Southside Johnny and the Asbury Jukes a Iron City Houserockers. V 90. rokoch sa mnoho uznávaných interpretov utiahlo do pozadia a žáner sa stal menej populárnym, ale hlavní interpreti pokračovali v nahrávaní s komerčným úspechom.

## Zdroj

Kategória:Rockové hudobné žánre
BK Inpek UKF Nitra

**BK Inpek UKF Nitra** bol basketbalový klub, ktorý hral v najvyššej Slovenskej basketbalovej súťažiExtralige. 

## História
Klub vznikol v roku 2003. Až do svojho zrušenia v roku 2011 získal trikrát v najvyššej slovenskej súťaži bronz (2007, 2009, 2011). 2-násobné víťazstvo zaznamenal v Stredoeurópskej lige (CEWL).

## Športové úspechy
Extraliga žien
* 3. miesto: 2006/07, 2008/09, 2010/11
Slovenský pohár
* 2. miesto: 2008, 2009
* 3. miesto: 2011
Stredoeurópska liga
* 1. miesto: 2009
* 3. miesto: 2008

## Externé odkazy
* oficiálna stránka klubu

Kategória:Slovenské basketbalové kluby
Kategória:Šport v Nitre
Kategória:Organizácie založené v 2003
Štadión pod Zoborom

**Štadión pod Zoborom** je futbalový štadión nachádzajúci sa v Nitre, na ktorom hrá svoje domáce zápasy FC Nitra. Nachádza sa pod hradom v parku Sihoť pri rieke Nitra, vedľa zimného štadióna. Kapacita pôvodného štadióna po posledných úpravách bola 5 050 miest, z toho bolo 3 620 na sedenie. Na konci roka 2017 bola podpísaná zmluva na rekonštrukciu štadióna, ktorá sa začala na začiatku roka 2018. Týkala sa rekonštrukcie hlavnej tribúny a inštalácie vyhrievania trávnika. Po skončení celkovej rekonštrukcie mala byť nová kapacita 7 480 miest s tým, že sa mali vybudovať tri nové zastrešené tribúny. Rekonštrukcia štadióna bola ukončená začiatkom augusta 2018, pričom konečná kapacita sedenia bola 7 246. Výdavky na projekt dosiahli približne 8 miliónov eur. Prvý zápas odohral klub FC Nitra na prestavanom štadióne už o pár dní, pričom prehral s FK DAC 1904 Dunajská Streda. K oficiálnemu otvoreniu došlo 7. septembra 2018. Od sezóny 2023 na ňom hráva svoje domáce zápasy tím amerického futbalu Nitra Knights v Českej Lige Amerického Futbalu.

## Fotogaléria

Súbor:Štadión pod Zoborom - Nitra.JPG|Pôvodný vzhľad štadióna


## Medzinárodné zápasy

18 November 2019 Slovensko 3-2 Gruzínsko

2021 UEFA EURO
U21 Kvalifikácia

08 September 2020 Slovensko 1-2 Švajčiarsko

2021 UEFA EURO U21 Kvalifikácia

17 November 2020 Slovensko 6-0 Lichtenšajnsko

2021 UEFA EURO U21 Kvalifikácia

3.September 2021 Slovensko 3-1 Litva 

2023 UEFA EURO U21 Kvalifikácia

12.Oktober 2021 Slovensko 4-0 Malta 

2023 UEFA EURO U21 Kvalifikácia 

## Referencie

Kategória:Futbalové štadióny na Slovensku
Kategória:Šport v Nitre
Kategória:Architektúra z 1909
Kategória:Stavby v Nitre
VK Bystrina SPU Nitra

**VK Bystrina SPU Nitra** je volejbalový klub z Nitry hrajúci najvyššiu slovenskú volejbalovú súťaž mužovextraligu. Od sezóny 2016/17 nesie jeho prvé družstvo mediálny názov *VKP Bystrina SPU Nitra.

== História ==
V roku [[1952]] bola založená *TJ Slávia SPU Nitra''. V tomto období došlo k spojeniu dvoch miestnych klubov Slovana a Slávie do jedného klubu Slávie.

## Najväčšie úspechy klubu
* 1985: Akademickí majstri ČSSR
* 1987: víťaz I. SNL, kvalifikácia o postup do najvyššej ligy s Ústí nad Labem
* 1989: víťaz I. SNL, kvalifikácia o postup do najvyššej ligy s Gottwaldovom
* 2016: víťaz extraligy

## Externé odkazy
* Oficiálna stránka klubu 

Kategória:Slovenské volejbalové kluby
Kategória:Šport v Nitre
Kategória:Organizácie založené v 1952
Moravské kniežatstvo

thumb|Moravské kniežatstvo znázornené ružovou farbou

**Moravské kniežatstvo** bolo kniežatstvo rozprestierajúce sa na území dnešnej južnej Moravy, severovýchodneho Rakúska a západného Slovenska. Mocenským a duchovným centrom ríše bola *Moravia* (pravdepodobne nálezisko Mikulčice-Valy). Prvá správa o Moravanoch je z roku 822 v súvislosti s účasťou *legati Marvanorum* (vyslancov Moravanov) na franskom sneme vo Frankfurte.

## Pozadie vzniku
Na území južnej Moravy a západného Slovenska sa predpokladá kontinuálna existencia kmeňových spoločenstiev, ktoré tvorili Samovu ríšu. Rozvrat Avarskej ríše urýchlilo ťaženie Karola Veľkého, ktorý podnikol v roku 791 vojenskú výpravu až do oblasti Čiech a Moravy. Novozaložené pohraničné marky Franskej ríše priamo ovplyvňovali život Slovanov, ktorí sa dostali pod vplyv Reznianského, Pasovského a Salzburského biskupstva.

Prvým doloženým kniežaťom bol Mojmír I., ktorý v roku 833 vtiahol do Nitrianskeho kniežatstva, vyhnal jej panovníka Pribinu a vytvoril tak Veľkomoravskú ríšu.

## Pozri aj
* Nitrianske kniežatstvo
* Veľká Morava

## Externé odkazy
* Dejiny Veľkej Moravy 

Kategória:Veľká Morava
Kategória:Dejiny Slovenska
Nissan 100NX

**Nissan 100NX** je športový automobil, ktorý v rokoch 1991 až 1996 vyrábala japonská automobilka Nissan Motors. Nissan 100NX mal v podstate platformu B13 z Nissanu Sentra alebo Sunny, ale s rozdielnou karosériou. Nissan 100NX bol voľným nasledovníkom automobilov Nissan Pulsar NX/Nissan EXA, ktorý sa predával v rokoch 1987 až 1990 a tiež nahradil Nissan Sentra hatchback. Navrhnutý bol pôvodne v Kalifornii.

## Technické údaje

## Referencie

## Iné projekty

100NX
Kategória:Športové automobily
Kategória:Automobily s predným náhonom
Kategória:Kupé
LG Electronics

**LG Electronics** (kór. LG전자, KRX: 066570, LSE: LGLD) je juhokórejská a globálna technologická spoločnosť. Sídli na ostrove Yeouido v Soule. Prezident spoločnosti je Yong Nam.

Je to druhý najväčší výrobca televíznych prijímačov a tretí najväčší výrobca mobilných telefónov.

Súčasne je to vlajková loď spoločnosti LG Group, čo je jeden z najväčších konglomerátov zameraných na elektroniku.

Spoločnosť má 75 pobočiek na celom svete, ktoré navrhujú a vyrábajú televízory, domáce spotrebiče a telekomunikačné zariadenia. LG Electronics vlastní Zenith Electronics a ovláda 37,91 percent LG Display.

Kategória:Podniky v Kórejskej republike
Kategória:Výrobcovia mobilných telefónov
Kategória:Výrobcovia televízorov
Kategória:Značky domácich spotrebičov
UDHK ŠG Nitra

**UDHK ŠG Nitra** (Univerzitný dámsky hádzanársky klub Športové gymnázium Nitra) je hádzanársky klub z Nitry hrajúci najvyššiu domácu hádzanársku súťaž, Interligu WHIL. 

## História
Hádzanársky klub vznikol v roku 2002. V roku 2010 sa klub prihlásil do 2. ligy. V sezóne 2011/2012 sa stal účastníkom Interligy WHIL.

## Najväčšie úspechy klubu
* účasť v interlige hádzanárok (WHIL) v sezónach 2011/12 (vtedy pod názvom UDHK ŠG Nitra-Sereď) a 2012/13

## Externé odkazy
* Oficiálna stránka klubu 

Kategória:Slovenské hádzanárske kluby
Kategória:Šport v Nitre
Kategória:Organizácie založené v 2002
Laodameia

**Laodameia** alebo **Láodameia** (*Laodameia*, ) môže byť v gréckej mytológii:

* manželka mykénskeho kráľa Thyesta, pozri Laodameia (manželka Thyesta)
* manželka achájskeho hrdinu Prótesilaa, pozri Laodameia (manželka Prótesilaa)
* dcéra hrdinu Bellerofonta, pozri Laodameia (dcéra Bellerofonta)
* dcéra spartského kráľa Amykla, pozri Laodameia (dcéra Amykla)
Chlorid fosforečný

**Chlorid fosforečný** je jeden z najdôležitejších chloridov fosforu, medzi ďalšie patria chlorid fosforitý a oxychlorid fosforečný. Jeho hlavne využitie je ako chloračné činidlo. Ide o bezfarebnú pevnú látku, komerčné produkty však bývajú nažltlé, pretože sú kontaminované chlorovodíkom.

## Príprava
Chlorid fosforečný sa pripravuje chlórovaním chloridu fosforitého. Táto reakcia bola v roku 2000 použitá na výrobu cca 10&nbsp;000 ton chloridu fosforečného. 
:PCl3 + Cl2 ⇌ PCl5 ΔH = -124 kJ/mol

Chlorid fosforečný existuje v rovnováhe s chloridom fosforitým a chlórom a pri 180 °C je stupeň disociácie cca 40%.  Kvôli tejto rovnováhe vzorky chloridu fosforečného často obsahujú chlór, ktorý spôsobuje zelenkasté sfarbenie.

## Bezpečnosť
Chlorid fosforečný za normálneho tlaku pri teplote 162 °C sublimuje. Je nebezpečnou látkou, pretože búrlivo reaguje s vodou. Pri reakcii vzniká chlorovodík a chlór.

## Podobné látky
* Bromid fosforečný
* Fluorid fosforečný
* Jodid fosforečný
* Chlorid fosforitý
* Oxychlorid fosforečný

## Iné projekty

## Zdroj

## Referencie


## Literatúra
* 

## Externé odkazy
* The period 3 chlorides 
* International Chemical Safety Card 0544 

Kategória:Zlúčeniny fosforu
Fosforečný
Fosforečný
COP Nitra

**COP Nitra** (Centrum olympijskej prípravy Nitra) je volejbalový klub z Nitry hrajúci najvyššiu slovenskú volejbalovú súťaž, Extraligu žien. 

## História
Volejbalový oddiel bol založený v roku 1995. Bol zriadený pod záštitou Ministerstva školstva SR pri osemročnom športovom gymnáziu v Nitre. V predchádzajúcich ročníkoch klub štartoval pod názvom *VO ŠG Nitra*.

## Najväčšie úspechy klubu
Extraliga žien:
* 2007/2008: 2. miesto

## Externé odkazy
* Oficiálna stránka klubu

Kategória:Slovenské volejbalové kluby
Kategória:Šport v Nitre
Kategória:Organizácie založené v 1995
Volley project UKF Nitra

**UKF Nitra** je volejbalový klub z Nitry hrajúci najvyššiu slovenskú volejbalovú súťaž, Extraligu žien. 

## História
Volejbalový oddiel UKF Nitra reprezentuje Univerzitu Konštantína Filozofa v Nitre. Je stabilný účastník najvyššej súťaže, kde ale zatiaľ nezaznamenal výraznejší úspech, keďže jeho maximom dosiaľ bolo 5. miesto (2008/09 a Extraliga 2009/10).

## Najväčšie úspechy klubu
Extraliga žien:
* 2008/09: 5. miesto
* 2009/10: 5. miesto

## Externé odkazy
* Informácie o klube na stránke Univerzity Konštantína Filozofa
* Informácie o klube na stránke Slovenskej volejbalovej federácie

Kategória:Slovenské volejbalové kluby
Kategória:Šport v Nitre
Mumlavská hora

**Mumlavská hora** (tiež *Žlabský vrch*, , ) je vrch v západných Krkonošiach, nachádzajúci sa na česko-poľskej hranici  severovýchodne od Harrachova,  juhozápadne od Sklarszke Poręby a  severozápadne od Lubochu, ktorého je vedľajším vrcholom.

Mumlavská hora je porastená riedkou poškodenou smrečinou a v jej podmáčanej vrcholovej časti, predovšetkým v sedle s Lubochom, sú početné rašeliniská.

## Prístup
Na vrchol nevedie žiadna značená cesta, len neznačený hraničný hrebeňový chodník, ktorý vedie od Szrenice na západ až do Novosvětského sedla, ktoré oddeľuje Krkonoše od Jizerských hôr. Pretože však vrchol leží v I. zóne KRNAPu, platí na túto cestu zákaz vstupu a vrchol je tak neprístupný.

## Externé odkazy
* Mumlavská hora na Tisicovky.cz

## Zdroj
* 

Kategória:Tisícovky v Poľsku
Kategória:Vrchy v Krkonošiach
Kategória:Tisícovky v Česku
Kategória:Vrchy v okrese Semily
Kategória:Vrchy v Dolnosliezskom vojvodstve
Kategória:Harrachov
Filip V.

**Filip V.** môže byť:
* Filip V. (Francúzsko) (1293 – 1322), francúzsky kráľ
* Filip V. (Macedónia) (221 pred Kr. – 179 pred Kr.), macedónsky kráľ
* Filip V. (Španielsko) (1683 – 1746), španielsky kráľ

Môže to byť aj španielsky kráľ Filip II. ako burgundský vojvoda Filip V.

Kategória:Rozlišovacie stránky – Panovník
Koh-i-noor Hardtmuth

náhľad|Koh-i-noor Hardtmuth  a.s. – sídlo spoločnosti
thumb|Typické ceruzky firmy Koh-i-noor

**Koh-i-noor Hardtmuth  a.s.** je český výrobca písacích a výtvarných potrieb sídliaci v Českých Budějoviciach. 

## História spoločnosti
Podnik založil v roku 1790 Josef Hardtmuth vo Viedni. V roku 1802 si nechal podnik patentovať receptúru na výrobu tuhy do ceruziek. V roku 1945 bol podnik znárodnený, v roku 1992 prešiel do súkromného vlastníctva a o dva roky neskôr v roku 1994 ho odkúpil koncern Gama Group.

## Iné projekty

## Zdroje

## Externé odkazy
* Stránka podniku Koh-i-noor Hardtmuth 

Kategória:Podniky v Česku
Žižkův vrch

**Žižkův vrch** je prírodná rezervácia, bola vyhlásená v roku 2004 a nachádza sa pri obci Mariánské Lázně. Dôvodom ochrany je lesný porast s vysokým podielom buku a prímesou javora aj ďalších listnatých stromov, blížiacich sa zložením pôvodným porastom dotknutej oblasti. Starostlivosťou o lokalitu je poverená správa CHKO Slavkovský les.

## Referencie


## Iné projekty

## Externé odkazy
* Informácie na AOPK ČR 

## Zdroj
* 

Žižkův vrch
Žižkův vrch
Gniewino

**Gniewino** (kašub. Gniéwino) je obec v Pomoranskom vojvodstve. Je sídlom gminy Gniewino. Leží asi 21 km severozápadne od mesta Wejherowo a 57 km severozápadne od metropoly vojvodstva Gdansku.

V roku 2008 tu žilo 1940 obyvateľov.

Kategória:Powiat wejherowski
Anni Steuerová

**Anni Steuerová** (* 12. február 1913, Metz, Francúzsko - † po 1995, Mülheim, Nemecko) bola nemecká atlétka.

Na Letných olympijských hrách 1936 v Berlíne získala v disciplíne beh na 80 m cez prekážky striebornú medailu. Za prvou Taliankou Ondina Vallovou zaostala podľa elektronického merania o 0,061 s. Pred treťou Kanaďankou Betty Taylorovou mala náskok podľa elektronického merania 0,002 s. Podľa ručného merania mali všetky tri medailistky čas 11,7 s. Finále sa bežalo 6. augusta.

## Referencie

## Externé odkazy
* Anni Steuerová na stránke *sports-reference.com* 

Kategória:Narodenia 12. februára
Kategória:Narodenia v 1913
Kategória:Úmrtia v 20. storočí
Kategória:Nemeckí bežci na 80 m cez prekážky
Kategória:Atléti na Letných olympijských hrách 1936
Kategória:Osobnosti z Metz
Sándor Tarics

**Sándor Tarics** (* 23. september 1913, Budapešť, Maďarsko† 21. máj 2016, San Francisco, Kalifornia, USA) bol maďarský vodnopólista a architekt. 

Bol najdlhšie žijúcim olympijských víťazom.

Bol jedným z 11 hráčov maďarského mužstva počas Olympijských hier 1936 v Berlíne. Hral v dvoch zápasoch a strelil dva góly.

## Referencie

## Externé odkazy
*Profil v olympijskej databáze
*Oficiálna stránka 
*Sándor Tarics v San Francisco Gate 

Kategória:Osobnosti z Budapešti
Kategória:Maďarskí vodnopólisti
Kategória:Olympijskí víťazi vo vodnom póle
Kategória:Maďarskí olympionici
Kategória:Storoční ľudia
Majstrovstvá Južnej Ameriky v basketbale

**Majstrovstvá Južnej Ameriky v basketbale** je najvyššie juhoamerické podujatie národných družstiev v basketbale, ktoré riadi Juhoamerická basketbalová asociácia (ABASU) (do roku 2008 to bola Juhoamerická basketbalová konfederácia (CONSUBASQUET)) v spolupráci s FIBA America. Jeho história siaha do roku 1930, kedy sa v Uruguaji konali prvé majstrovstvá Južnej Ameriky mužov. Ženský turnaj mal premiéru o 16 rokov neskôr, v roku 1946 v Čile. Majstrovstvá prebiehajú s 2-ročnou periodicitou. Dominujú v nich tímy Brazílie a u mužov aj tímy Argentíny a Uruguaja.

Majstrovstvá Južnej Ameriky tiež slúžia ako kvalifikácia juhoamerických družstiev na majstrovstvá Ameriky či basketbalový turnaj Panamerických hier.

## Muži
### Zoznam

### Medailová bilancia družstiev

## Ženy
### Zoznam

### Medailová bilancia družstiev

## Pozri aj
* Majstrovstvá Ameriky v basketbale
* Centrobasket
* Majstrovstvá COCABA v basketbale
* Majstrovstvá Karibiku v basketbale

## Externé odkazy
* Oficiálna stránka Juhoamerickej basketbalovej asociácie (archive.org) 
* Oficiálna stránka FIBA Americas  /

## Zdroje
* Juhoamerické majstrovstvá mužov a žien na archívnej stránke FIBA 
* Juhoamerické majstrovstvá na stránke todor66.com 
* Juhoamerické majstrovstvá mužov a žien na stránke the-sports.org 
* Juhoamerické majstrovstvá na stránke latinbasket.com
Segregácia

**Segregácia** (z lat.*segregatio* = oddelenie <  *segregare* =  oddeliť (napr. od stáda) <  *se* = pre seba, roz- + *grex* = stádo, kŕdeľ; sociologický význam však pochádza z angl. *segregation*) môže byť:
* všeobecne: 
**oddeľovanie, odlučovanie, vylučovanie 
**rozdeľovanie predmetov na skupiny podľa určitých kritérií, najmä podľa veľkosti
* v sociológii a politike:
**cielené oddeľovanie ľudí či skupín ľudí podľa určitých sociálnych znakov (napr. podľa náboženstva, rasy, etnicity, sociálnej vrstvy, sexuálnej orientácie) s cieľom zamedziť vzájomným kontaktom medzi takto oddelenými ľuďmi/skupinami ľudí, pozri segregácia (sociológia)
** skrátene rasová segregácia (segregácie na báze rasy)
*v lekárstve: vyraďovanie sa jedinca z ľudskej spoločnosti pri nedostatku možnosti socializácie, pozri segregácia (slabá socializácia)
*v gerontológii: postup opačný k integrácii pri starostlivosti o staré osoby, pozri segregácia (gerontológia)
*v histórii: určenie a oddelenie lesov a pasienkov pre bývalých poddaných-urbárnikov po roku 1848, pozri segregácia (lesy)
*v hutníctve: vylučovanie prímesi zo zliatiny pri tuhnutí alebo vycedenina, pozri segregácia (hutníctvo)
*v baníctve: triedenie rudy podľa jej kusovosti pri sypaní, pozri segregácia (baníctvo)
*v biológii: štiepenie dedičných faktorov a ich rozdelenie do buniek potomstva, pozri segregácia (genetika) 

## Pozri aj
* segregácia dopravy (oddeľovanie miesta na pozemných komunikáciách, najčastejšie vo forme osobitného dopravného pruhu alebo pásu pre vybrané druhy dopravy)
* separácia
* diskriminácia
Oxid železnatý

**Oxid železnatý** (FeO) je jedným z oxidov železa. Je to tuhá látka majúca formu čierneho prášku. V prírode sa vyskytuje ako minerál wüstit. Laboratórne sa pripravuje tepelným rozkladom šťavelanu železnatého vo vákuu.

## Zdroje

Železnatý
Železnatý
Kategória:Zlúčeniny železa
Kategória:Železné pigmenty
Oxid ceričitý

**Oxid ceričitý** (CeO2) je binárna zlúčenina kyslíka a céru. Je to biely až bledožltý prášok, nerozpustný vo vode. Používa sa v keramike na výrobu brúseného skla, pri jemnom opracovaní optických prvkov, ako „klenotnícka červeň“ a v stenách niektorých samočistiacich pecí.

## Zdroje

Ceričitý
Ceričitý
Kategória:Zlúčeniny céru
Konstantinos Tsiklitiras

**Konstantinos Tsiklitiras** (grécky: Κωνσταντίνος Τσικλητήρας;* 30. október 1888, Pylos, Grécke kráľovstvo – † 10. február 1913, Atény) bol grécky atlét a olympijský šampión. 

Bojoval v bitke pri Bizani. Zomrel vo veku 24 rokov na meningitídu. Je pochovaný v rodinnom hrobe v Patre, spolu s ďalšími troma členmi, ktorí sa zúčastnili na olympijských hrách.

## Kariéra
Venoval sa aj futbalu, hrával za Panathinaikos FC a vodnému pólu. Športovú kariéru ukončil v roku 1913, kedy sa prihlásil ako dobrovoľník do prvej Balkánskej vojny.

V atletike prekonal v roku 1912 svetový rekord v skoku do diaľky z miesta z 3,47 m na 3,505 m. Vylepšil teda starý svetový rekord Raya Ewryho z 1904 o 3,5 cm.

### Letné olympijské hry 1908
Na Letných olympijských hrách 1908 v Londýne získal dve strieborné medaily. V skoku do diaľky z miesta skončil na druhom mieste výkonom 3,235 m. Pred tretím Američanom Martinom Sheridanom mal náskok pol centimetra. Za víťazom Rayom Ewrym zaostal o 9,5 cm.

Na druhom mieste skončil aj v disciplíne skok do výšky z miesta. Súťaž vyhral Ray Ewry výkonom 1,57 m. Konstantinos Tsiklitiras skončil na delenom druhom mieste výkonom 1,55 m spolu s Johnom Billerom z USA. Pred štvrtým miestom Franka Holmesa mali náskok 3 cm.
náhľad|left|Konstantinos Tsiklitiras počas skoku do diaľky z miesta na LOH 1912
### Letné olympijské hry 1912
Na Letných olympijských hrách 1912 v Štokholme už získal zlatú medailu. V skoku do diaľky z miesta, teda v disciplíne, kde skončil na ostatných olympijských hrách na 2. mieste, vyhral. Výkonom 337 cm len o jeden centimeter zdolal druhého Platta Adamsa. Na treťom mieste skončil výkonom 320 cm Benjamin Adams. Stal sa tak posledným olympijským víťazom v tejto disciplíne, keďže už na žiadnych olympijských hrách sa v nej nesúťažilo.

Bronzovú medailu získal v disciplíne skok do výšky z miesta. Výkonom 1,55 m zaostal o päť cm za druhým Benjaminom Adamsom a o osem za prvým Plattom Adamsom.

## Iné projekty

## Externé odkazy
* Konstantinos Tsiklitiras na stránke *sports-reference.com* 
* Konstantinos Tsiklitiras na stránke *athletix.org* 

Kategória:Grécki futbalisti
Kategória:Grécki vodnopólisti
Kategória:Grécki skokani do diaľky z miesta
Kategória:Grécki skokani do výšky z miesta
Kategória:Olympijskí víťazi v skoku do diaľky
Kategória:Grécki olympionici
Kategória:Hráči Panathinaikos FC
Kategória:Osobnosti na gréckych poštových známkach
Kategória:Atléti na Letných olympijských hrách 1912
Göbekli Tepe

**Göbekli Tepe** (doslova *Pupočný vrch*) je archeologická lokalita – neolitická svätyňa na vrchole kopca v tureckom regióne Juhovýchodnej Anatólii,  od mesta Şanlıurfa (starší názov Urfa). 

Göbekli Tepe je najstaršou známou ľudskou náboženskou stavbou a zároveň najstaršou známou stavbou, zložitejšou ako chatrč. Svätyňa bola vybudovaná pravdepodobne zberačmi a lovcami pred 11 600 rokmi, čiže v 10. tisícročí pred naším letopočtom. Jej nález v roku 1994 spolu s nálezom sídliska Nevalı Çori výrazne posunul hranicu počiatku ľudskej civilizácie, čo spôsobilo revolúciu vo vedeckých kruhoch. Dovtedy sa pokladalo za nemožné, aby zberači a lovci v tej dobe boli schopní postaviť takú veľkú stavbu. 

Svätyňu tvoria kamenné kruhy s priemerom 5 až 10 metrov, v ktorých sa nachádzajú opracované kamenné piliere v tvare písmena T a s hmotnosťou až 50 ton. Na kamenných pilieroch sú reliéfy rôznych zvierat. V okolí sa našli základy chatrčí a rôzne nástroje (pazúriky, šípy…).

Göbekli Tepe je od roku 2018 na zozname Svetového dedičstva UNESCO.

náhľad|stred|500px|Archeologická lokalita Göbekli Tepe

## Iné projekty

## Externé odkazy
* Článok National Geographic o Göbekli Tepe  (po anglicky)
* Článok National Geographic o výstavbe Göbekli Tepe s umeleckým znázornením (po anglicky)

## Referencie

Kategória:Archeologické lokality v Turecku
Kategória:Náboženské stavby
Letisko Aberdeen

**Letisko Aberdeen** (; ; kód IATA: **ABZ**, kód ICAO: **EGPD**) je medzinárodné letisko, nachádzajúce sa v Dyce, pri Aberdeene, Škótsko, UK. Od centra Aberdeenu je vzdialené  severozápadne. V roku 2011 prepravilo letisko okolo 3,1 milióna pasažierov, čo je oproti roku 2010 nárast o 11,5%. Letisko Aberdeen je 14. najrušnejším letiskom Británie. Letisko bolo v roku 2011 taktiež druhým najrušnejším letiskom Škótska a šiestym najrušnejším Británie podľa počtu pravidelných liniek.

## Pravidelné linky

## Referencie


## Zdroj

Aberdeen
Stefano Mauri

**Stefano Mauri** (* 8. január 1980, Monza) je taliansky futbalista, ktorý hráva na pozícii záložníka. Momentálne (2012) je hráčom talianskeho klubu Lazio Rím.

## Stávkarská aféra
V máji 2012 bol Stefano Mauri zadržaný talianskou políciou pre podozrenie z účasti na stávkarskom škandále. Následne bol rozhodnutím súdu presunutý do domáceho väzenia.

## Úspechy
* Coppa Italia: 2008/09
* Supercoppa Italiana: 2009

Kategória:Narodenia v 1980
Kategória:Talianski futbalisti
Kategória:Hráči SS Lazio
Kategória:Hráči Udinese Calcio
Hernanes

**Hernanes** vlastným menom **Anderson Hernanes de Carvalho Andrade Lima** (* 29. máj 1985, Aliança) je brazílsky futbalista.

S kariérou začínal v brazílskom klube São Paulo, kde pôsobil od roku 2001 v mládežníckych výberoch. Do seniorského tímu sa prebojoval v roku 2005. V auguste 2010 ho za viac ako 11 miliónov Eur kúpilo Lazio Rím, kde podpísal 5-ročnú zmluvu.

Kategória:Narodenia v 1985
Kategória:Brazílski futbalisti
Kategória:Hráči SS Lazio
Kategória:Osobnosti z Recife
Cristian Daniel Ledesma

**Cristian Daniel Ledesma** (* 24. september 1982, Morón, Argentína) je naturalizovaný taliansky futbalista argentínskeho pôvodu, v súčasnosti hráč talianskeho klubu Lazio Rím. Hráva v strede zálohy.

Cristian Ledesma sa narodil v argentínskom meste Morón pri Buenos Aires. S kariérou začal v legendárnom argentínskom klube Boca Juniors. V roku 2001 odišiel do Talianska, keď prestúpil do Lecce. Po vypadnutí Lecce do Série B prestúpil za 450 tisíc eur do Lazia Rím, kde hrá do súčasnosti (2012).

## Úspechy
* Coppa Italia – 2008/09

## Reprezentácia
Cristian Ledesma prijal talianske občianstvo a od roku 2010 môže reprezentovať Taliansko. Zatiaľ sa mu to podarilo raz.

Kategória:Talianski futbalisti
Kategória:Hráči SS Lazio
Kategória:Hráči Boca Juniors
Štorchův dům

thumb|Štorchův dům

**Štorchův dům** je dom č. p. 552 na Staromestskom námestí (č. 16) v Prahe medzi Sixtovým domom a domom U Kamenného beránka. Niekedy je nazývaný aj dom U Kamenného obrazu Panny Marie, U Kamenné Panny Marie, U Černých vrat, U Černých dveří, alebo Maršálkovský dům podľa staršieho domu, ktorý stál na jeho mieste a bol zbúraný v roku 1896. Dom je chránený ako kultúrna pamiatka. 

Štorchův dům bol postavený v rokoch 1896 – 1897 pre nakladateľa Alexandra Štorcha podľa návrhu architekta Friedricha Ohmanna v štýle vladislavskej gotiky. Fresky zhotovil Mikoláš Aleš, je na nich vyobrazený Jan Amos Komenský, píšuci mních, sv. Václav na koni, svätec v plášti, znak Českého kráľovstva, znak hlavného mesta Prahy, bocian ako Štorchov emblém a ďalší. Nad vchodom je socha Madony, okolo okna na arkieri sú sochy evangelistov.

Dom vyhorel počas Pražského povstania v roku 1945 a bol obnovený v roku 1948. Ďalšie úpravy prebiehali v rokoch 1972, 1986 – 1987 a 1993.

## Literatúra
* Vlček, Pavel a kol.: *Umělecké památky Prahy. Staré Město – Josefov*. Praha: Academia, 1996

## Iné projekty

## Zdroj

Kategória:Stavby v Prahe
Kategória:Staré Mesto (Praha)
Kategória:Kultúrne pamiatky v Prahe
Kategória:Architektúra z 1897
Aul

[náhľad|Gunib – Domovský aul Šamila (tretieho Imáma [Dagestanu). Fotografia Sergeja Michajloviča Prokudina-Gorského, začiatok 20. storočia]]
**Aul** (turkický výraz: *awıl*; rusky: аул, čečensky: *oil*) pôvodne znamenal sídlo (väčšinou nomádske sídlo poľnohospodárskeho charakteru), neskôr sa význam preniesol na označenie rodu – rodiny, vo východnom Kaukaze ako označenie horskej dediny.  V Kaukazskej horskej oblasti Svaneti v Gruzínsku sú auly s ich typickými stredovekými vežami súčasťou pamätihodností zapísaných na zoznam Svetového dedičstva UNESCO. 

## Referencie

Kategória:Kaukaz
Kategória:Rurálna geografia
Joe Quimby

**Joe Quimby** vlastným menom **Joseph Fitzgerald O'Malley Fitzpatrick O'Donnell The Edge „Joe“ Quimby**, prezývaný tiež „Diamantový Joe“ je fiktívna postava v seriáli Simpsonovci. Je starostom v meste Springfield. V originálnom znení jeho postavu nahovoril Dan Castellaneta. Jeho manželkou je Martha Quimby.
Je skorumpovaný a záletný, svoju manželku pravidelne podvádza so svojimi asistentkami, Miss Springfield či vlastnou neterou. Je členom Demokratickej strany. V budúcnosti bude pracovať ako taxikár pod menom **Mohammed Djafal**.

## Externé odkazy
* Joe Quimby na stránke *Simpsonovci.com*

Kategória:Postavy v Simpsonovcoch
Monmouth

**Monmouth** (, po walesky **Trefynwy** – *„mesto pri Monnow“*) je mesto na juhovýchode Walesu. Leží na sútoku riek Wye, Monnow a Trothy len niečo cez 3 km od hranice s Anglickom, vo vzdialenosti 58 kilometrov na severovýchod od Cardiffa a 204 kilometrov západne od Londýna. Patrí do grófstva Monmouthshire a v roku 2001 malo 8 877 obyvateľov. 

V dobách Rímskej ríše bola na mieste dnešného Monmoutha pevnosť Blestium, ktorá patrila k rímskej provincii Britannia. Normani tu postavili v roku 1067 hrad, v ktorom sa narodil v roku 1387 budúci anglický kráľ Henrich V. z dynastie Lancasterovcov.

Monmouth je predpokladaným rodiskom Geoffreyho z Monmouthu, ktorý sa narodil okolo roku 1100 a je známy najmä vďaka dielu *[[História britských kráľov|Historia Regum Britanniae]].*

## Referencie

## Iné projekty

## Externé odkazy
* Oficiálna stránka

## Zdroj

Kategória:Mestá vo Walese
Laodameia (manželka Thyesta)

**Laodameia** alebo **Láodameia** (starogr. *Λαοδάμεια* – *Laodameia*, ) je v gréckej mytológii manželka mykénskeho kráľa Thyesta. 

Laodameia sa vydajom za mykénskeho kráľa Thyesta stala svedkyňou jeho neľútostného krvavého boja o mykénsky trón s bratom Atreom. Kruté udalosti plné hrôzy neobchádzali mykénsky hrad už tri generácie. Preslávil sa nimi hlavne kráľ Pelops ako aj jeho synovia Atreus a Thyestes.

Laodameia mala so svojim manželom troch synov. Tantala a Pleisthena dal Atreus zabiť a upiecť a potom ich predložiť ako pokrm na Thyestovej hostine. Keď sa všetci najedli zavolal Atreus svojich sluhov, ktorí priniesli na misách ich useknuté hlavy a bratovi vzápätí oznámil, že mäso, na ktorom si práve pochutnával boli jeho synovia. 

Tento zločin, ktorý rozhneval aj bohov neostal bez odplaty. Tretí jej syn Aigisthos  Atrea zabil a neskôr aj jeho syna Agamemnóna.

## Zdroj
* 

Kategória:Postavy gréckej mytológie
Centrobasket

**Centrobasket** alebo aj **Majstrovstvá Strednej Ameriky a Karibiku v basketbale** je najvyššie stredoamerické a karibské podujatie národných družstiev v basketbale, ktoré riadi Stredoamerická a karibská basketbalová konfederácia (CONCENCABA) v spolupráci s Americkou basketbalovou federáciou (FIBA Americas). Jeho história siaha do roku 1965, kedy sa v Mexiku konali prvé majstrovstvá mužov, a v roku 1971, vo Venezuele, aj prvé majstrovstvá žien. Prebiehajú s 2-ročnou periodicitou. Dominujú v nich družstvá  a .

Centrobasket tiež slúži ako kvalifikácia stredoamerických družstiev na majstrovstvá Ameriky či basketbalový turnaj Panamerických hier. 

## Muži
### Zoznam

### Medailová bilancia družstiev

### Účasti družstiev na Centrobasket mužov
(do 2016)

## Ženy
### Zoznam

### Medailová bilancia družstiev

### Účasti družstiev na Centrobasket žien
(do 2024)

## Pozri aj
* Majstrovstvá Južnej Ameriky v basketbale
* Majstrovstvá COCABA v basketbale
* Majstrovstvá Karibiku v basketbale
* Basketbal na Stredoamerických a karibských hrách

## Externé odkazy
* Oficiálna stránka FIBA Americas  

## Zdroje
* Centrobasket mužov a žien na archívnej stránke Medzinárodnej basketbalovej federácie 
* Centrobasket na stránke todor66.com 
* Centrobasket mužov a žien na stránke the-sports.org 
* Centrobasket mužov a žien na stránke latinbasket.com
Thames

**Thames** môže byť:

* rieka v Anglicku, pozri Temža
* rieka v USA, pozri Thames (Connecticut)
* rieka v Kanade, pozri Thames (Ontario)

## Osoba
* José Ignacio Thames (1762 – 1832), argentínsky štátnik a kňaz
Laodameia (manželka Prótesilaa)

**Laodameia** alebo **Láodameia** (starogr. *Λαοδάμεια* – *Laodameia*, ) je v gréckej mytológii, dcéra argonauta Akasta, manželka hrdinu Prótesilaa.  
 
Laodameia bola manželkou Prótesilaa, podľa mýtov prvého padlého achájskeho bojovníka v trójskej vojne.Prótesilaa po vylodení achájcov zabil Hektor, syn trójskeho kráľa Priama.

Nešťastná Laodameia si po manželovej smrti dala vyrobiť jeho sochu, hovorila k nej a trávila s ňou celé dni. Bohovia s vdovou súcitili, preto na ich pokyn boh Hermes priviedol Prótesilaa z podsvetia, aby s ním chvíľku pobudla. Keď sa však s ním Láodameia musela znovu rozlúčiť, nezvládla to a spáchala samovraždu.

## Referencie a bibliografia


Kategória:Postavy gréckej mytológie
Kategória:Obete samovrážd v gréckej mytológii
Centrobasket žien 2012

**Centrobasket žien 2012** boli v poradí 18. Majstrovstvá Strednej Ameriky a Karibiku žien v basketbale žien, ktoré organizuje Americká basketbalová federácia (FIBA Americas). Konali sa v San Juane, v Portoriku od 12.16. júna 2012, za účasti 8 tímov.
Svoj 15-ty titul ziskali hráčky Kuby. Po turnaji žien o 2 dni neskôr takisto v Portoriku sa konal aj turnaj mužov.

Centrobasket bol zároveň kvalifikáciou na budúcoročné Majstrovstvá Ameriky 2013. Kvalifikovali sa na ne 4 najlepšie tímy.

## Účastníci

Pozn: Číslo v zátvorke udáva umiestnenie v medzinárodnom rebríčku Roon Ba k 5. júlu 2012.

## Výsledky
### Základné skupiny
#### Skupina A

#### Skupina B

### Play off
#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### FINÁLE

## Konečné poradie

## Pozri aj
* Centrobasket mužov 2012

## Referencie

## Externé odkazy
* Centrobasket 2012 na stránke FIBA Americas  

Kategória:Basketbal v 2012
Ženy
Basketbal
Kategória:Šport v San Juan (Portoriko)
Kategória:2012 v USA
Čuvaština

right|thumb|Sovietska známka, Čuvaši, 1993.
[right|thumb|Rozšírenie čuvašského osídlenia v [Povolžský federálny okruh|Povolžskom federálnom okruhu, ktorého súčasťou je aj Čuvašsko.]]

**Čuvaština** (po čuvašsky Чăвашла alebo Чӑваш чӗлхи) je turkický jazyk rozšírený v západnej časti Uralu v strednom Rusku, je pôvodným jazykom Čuvašov a oficiálnym jazykom Čuvašska. Používajú ju približne dva milióny ľudí. Čuvaština je jediným jazykom bulharskej podskupiny turkických jazykov.

## Dialekty
Delí sa na tri základné dialekty a výrazne sa odlišuje od ostatných turkických jazykov. Príčinou je zrejme silný mongolský vplyv a rané odlúčenie od hlavnej skupiny turkických jazykov; relatívne nízky počet staroturkických, arabských a perzských výpožičiek v porovnaní s ostatnými turkickými jazykmi je určený tým, že Čuvaši neprijali islam, ale pravoslávie. Islam bol hlavným zdrojom výpožičiek zo spomenutých jazykov. O to viac výpožičiek má čuvaština z ruštiny, marijčiny, udmurtčiny a mordviančiny.

## Písmový systém
Čuvaština sa najčastejšie zapisuje upravenou cyrilikou s pridanými znakmi:

Najstarší systém zápisu turkických jazykov, známy ako orchonské písmo, vymizol po prechode Volžských Bulharov na islam. Neskôr sa používalo aj arabské písmo, po invázii Mongolov do Volžského Bulharska písaná forma jazyka vymizla. Moderná čuvašská abeceda bola uvedená v roku 1873 Ivanom Jakovlevom, v roku 1938 bola upravená do dnešnej podoby.

### Súčasná forma

### Pred rokom [[1938]]

## Referencie


## Zdroj

* Эктор Алос-и-Фонт. Оценка языковой политики в Чувашии
* Пикет в защиту чувашского языка в Чебоксарах 

Kategória:Oghuzské jazyky
Kategória:Turkické jazyky
Kategória:Jazyky v Rusku
Kategória:Jazyky v Sovietskom zväze
Kategória:Čuvaština
Laodameia (dcéra Bellerofonta)

**Laodameia** alebo **Láodameia** (starogr. *Λαοδάμεια* – *Laodameia*, ) je v gréckej mytológii dcéra hrdinu Bellerofonta, matka Diovho syna Sarpédonta. 

Laodameia bola dcérou hrdinu Bellerofonta. Stala sa milenkou najvyššieho boha Dia a porodila mu syna Sarpédonta, ktorý sa neskôr stal hrdinom trójskej vojny. Sarpedón ako spojenec Tróje bojoval v čele vojska Lýkie. Vo vojne padol v súboji s achájskym hrdinom Patroklom, priateľom Achillea.

## Referencie a bibliografia

 
Kategória:Postavy gréckej mytológie
Nitra Knights

**Nitra Knights** je slovenský klub amerického futbalu z Nitry. Hrá v prvej Českej lige. V roku 2024 sa stali Nitra Knights prvým tímom zo Slovenska, ktorý zvíťazil v českej lige. Vo finále zdolali Znojmo Knights na domácej pôde. Finále sa hralo prvýkrát na Slovensku.

## O klube
Klub bol založený v roku 1997 a patrí tak medzi najstaršie kluby v tomto športe na Slovensku. Nitra Knights funguje ako občianske združenie. Svoje domáce zápasy hráva na štadióne FC Nitra. V sezóne 2022 pôsobil klub v najvyššej českej lige (Snapbacks liga), kde s bilanciou 3 výhry a 5 prehier obsadil 7. miesto. V sezóne 2023 išiel svojimi výkonmi raketovo hore a prebojoval sa až do semifinále ligy. Najvyšší vrchol dosiahol klub v sezóne 2024, keď pred domácim publikom vyhral prestížny Czech Bowl XXXI pred 2 500 divákmi na štadióne.

## Pôsobenie v Českej lige amerického futbalu

* **2022**
** V sezóne **ČLAF 2022** klub dosiahol bilanciu **3–5** (umiestnenie v tabuľke na úrovni 7. miesta). 
* **2023**
** Klub sa **prvýkrát v histórii prebojoval do semifinále** najvyššej českej súťaže (Snapbacks liga). 
** Domáce derby so St. Nicolaus Monarchs na Štadióne pod Zoborom sledovalo **viac ako 1 300 divákov**.
* **2024**
** **Víťaz Czech Bowl 2024 / majster Snapbacks ligy** – Nitra Knights sa stali **prvým slovenským klubom**, ktorý vyhral českú ligu; finále vyhrali proti Znojmo Knights **35:28 po predĺžení**. 
** Finále Czech Bowl sa konalo v Nitre  ho sledovalo **2 458 divákov** (rekordná návšteva zápasu). 

* **2025**
** Klub **ovládol základnú časť** Snapbacks ligy s bilanciou **9–1**, no titul neobhájil – v semifinále prehral doma s Ostravou Steelers **21:24**.

## Športové úspechy
Slovenská liga amerického futbalu:
* prvé miesto: 2010

Slovenská futbalová liga:
* druhé miesto: 2011
* druhé miesto: 2019
Česká liga amerického futbalu:
* prvé miesto: 2024
* tretie miesto: 2023, 2025

## Externé odkazy
* Oficiálna stránka klubu 
* Facebookova stránka klubu
*

Kategória:Slovenské kluby amerického futbalu
Kategória:Šport v Nitre
Kategória:Organizácie založené v 1997
Drone metal

**Drone metal** (iné názvy: **drone doom**, **power ambient**) je štýl heavy metalu, ktorý v sebe spája pomalé tempo a ťažkosť doom metalu s dlhotrvajúcimi tónmi drone. Drone metal je niekedy spájaný s post-metalom alebo avantgardným metalom.

## Charakteristika
Väčšinou je elektrická gitara vykonávaná s veľkou dávkou ozveny alebo spätnej väzby kým vokály, ak sú vôbec prítomné, sú growlingového alebo screamingového charakteru. Skladbám často chýba beat alebo rytmus v tradičnom ponímaní a sú väčšinou veľmi dlhé.

## Hudobné vplyvy
Drone metalová hudba v sebe spája prvky z viacerých hudobných vplyvov, vrátane rockových/metalových interpretov ako Black Sabbath, Deep Purple, Celtic Frost, Flower Travellin’ Band, Melvins, Swans a Skullflower a minimalistických skladateľov ako Phill Niblock, Charlemagne Palestine, La Monte Young a Tony Conrad.

## História
Drone metal bol prvýkrát zavedený skupinou Earth pôvodom zo Seattlu, ktorá bola založená v roku 1990, ktorá bola označovaná za "minimalistickú post-grungeovú skupinu". Skupina Earth čerpala inšpiráciu zo sludge metalovej hudby skupiny Melvins a minimalistickej hudby skladateľa La Monte Younga.

## Významní interpreti
* Black Boned Angel
* Boris
* Earth
* Growing
* Jesu
* Nadja
* Sunn O)))
* Teeth of Lions Rule the Divine

## Referencie

## Zdroj

Kategória:Doom metal
Kategória:Heavymetalové hudobné žánre
Veľká cena Európy 2012

**Veľká cena Európy 2012** (oficiálne známa ako **LV Telefónica Grand Prix of Europe**) sú preteky Formuly 1, ktoré sa konali na okruhu Valencia Street Circuit vo Valencii v Španielsku dňa 24. júna 2012. Bol ôsmym podujatím sezóny 2012 a naposledy bude okruh hosťovať preteky Veľkej ceny Európy; od roku 2013 sa bude Veľká cena Španielska striedať medzi Barcelonou a Valenciou.

## Klasifikácia
### Kvalifikácia

### Preteky

## Priebežné poradie šampionátu

### Poradie o Pohár jazdca

### Poradie o Pohár konštruktérov

## Referencie


## Iné projekty

## Zdroj

Kategória:Formula 1 v roku 2012
Kategória:Veľká cena Európy
Kategória:2012 v Španielsku
Bruno Senna

**Bruno Senna** (* 15. október 1983, São Paulo) je bývalý brazílsky pilot formuly 1. V súčasnosti (2012) jazdí za tím Williams–Renault.

Je synovcom trojnásobného majstra sveta F1 Ayrtona Sennu, ktorý tragicky zahynul v roku 1994 na okruhu Imola. Brunov otec zomrel v roku 1996 pri motocyklovej nehode a tak jeho odhodlanie stať sa pretekárskym jazdcom vyvolalo v rodine veľkú nevôľu.

## Pôsobenie v F1
* 2010 – *Hispania Racing F1 Team*: 23. miesto
* 2011 – *Lotus Renault GP*: 18. miesto
* 2012 – Williams–Renault: 13. miesto (po GP Kanady)

## Iné projekty

## Externé odkazy
* Oficiálna stránka  

Kategória:Brazílski piloti F1
Kategória:Osobnosti zo São Paulo